[{"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000018", "text": "Ymchwiliwr Glyndw\u0302r yn datblygu hyfforddiant ar gyfer artistiaid sydd yn gweithio ym maes gofal iechyd"}, {"text_idx": "#000019", "text": "Mae ymchwilydd Prifysgol Glyndw\u0302r Wrecsam yn gweithio gyda bwrdd iechyd i gynyddu'r ddarpariaeth ar gyfer cyd-artistiaid defnyddio eu talentau i helpu cleifion ar draws Gogledd Cymru."}, {"text_idx": "#000020", "text": "Mae Anthony Jackson, sydd yn ymgeisydd PhD, yn datblygu hyfforddiant ar gyfer artistiaid sy'n gweithio ym maes gofal iechyd mewn partneriaeth a\u0302 Bwrdd Iechyd Prifysgol Betsi Cadwaladr (BIPBC)."}, {"text_idx": "#000021", "text": "Er bod manteision defnyddio celf mewn gofal iechyd wedi bod yn faes astudio sy'n tyfu'n barhaus yn ystod y 40 mlynedd diwethaf, nid yw'r ffordd y mae artistiaid yn ymdrin a\u0302'u hymarfer wedi gweld yr un lefel o ymchwil."}, {"text_idx": "#000022", "text": "\"Mae fy ymchwil yn ymwneud ag arfer artistiaid sydd eisiau gweithio ym maes gofal iechyd. Gall fod yn unrhyw ddisgyblaeth o fewn y celfyddydau, nid y celfyddydau gweledol yn unig, \" meddai."}, {"text_idx": "#000023", "text": "\"Mae llawer o waith ymchwil gwirioneddol dda yn digwydd o gwmpas budd y grefft i'r cyfranogwr, ond yr hyn rwyf wedi'i ganfod yw bod ymarfer yr artistiaid ei hun - sut maen nhw'n gwneud yr hyn maen nhw'n ei wneud a pham maen nhw'n gwneud hynny - yn cael ei tan-ymchwilio braidd, felly dyna beth dwi'n ei archwilio\u2019n benodol"}, {"text_idx": "#000025", "text": "Roedd wedi cyfweld ag wyth artist ar draws Gogledd Cymru, sydd yn darparu gwasanaethau ategol mewn amrywiaeth o sectorau gan gynnwys plant sydd angen cymorth ychwanegol, pobl sydd wedi colli'r cof yn gynnar, stro\u0302c a wardiau adsefydlu, gofal dementia a chanu ar gyfer lles corfforol a meddyliol."}, {"text_idx": "#000026", "text": "\"Byddd yna artist sy\u2019n gallu gweithio ym mha bynnag leoliad y gallwch feddwl amdano, o ran diffygion iechyd, felly mae'n faes eang iawn,\" meddai."}, {"text_idx": "#000027", "text": "Treuliodd Anthony chwe mis hefyd yn cysgodi artist yn Theatr Clwyd yn yr Wyddgrug a bydd yn cynnal dau brosiect celf gyda chleifion yn Ysbyty Maelor Wrecsam. Disgwylir i'r prosiect gael ei gwblhau erbyn mis Chwefror 2021."}, {"text_idx": "#000028", "text": "\u201cMae gen i ddiddordeb mewn pam maen nhw\u2019n gwneud hyn, beth sy\u2019n effeithiol yn ymarferol, beth yw\u2019r pethau i\u2019w hosgoi a pha broses greadigol maen nhw\u2019n mynd drwyddi i geisio mynd a\u0302\u2019r person o bwynt A i bwynt B - a beth yw a \u2018A a B\u2019 i\u2019r person hwnnw, sut beth yw llwyddiant yr artist hwnnw?\u201d meddai."}, {"text_idx": "#000029", "text": "\u201cMae\u2019r rhain yn gwestiynau mawr iawn lle nad wyf yn credu bod ateb cryno iawn ar hyn o bryd. Dyna\u2019r cwestiynau yr wyf yn eu gofyn pan fyddaf yn mynd i leoliad gofal iechyd.\u201d"}, {"text_idx": "#000031", "text": "\u2018Singing for the Soul\u2019, sef prosiect cyfeirio gan y Ti\u0302m Iechyd Meddwl Cymunedol - neu CMHT - ar gyfer pobl sydd a\u0302 hwyliau isel a phryder; \u2018Arts in the Armchair\u2019 Prosiect sgiliau theatr cyfeirio\u2019r CMHT i bobl a\u0302 nam gwybyddol ysgafn/dementia dechrau'n gynnar; Singing for Lung Health - prosiect cyfeirio\u2019r Ti\u0302m Resbiradol ar gyfer pobl sy'n byw gyda chlefyd rhwystrol cronig yr ysgyfaint a chyflyrau cronig eraill y clefyd; ac Arts Together, sef prosiect a ddarperir mewn partneriaeth a\u0302 Gwasanaeth Celfyddydau Cyngor Sir Ddinbych, gwasanaethau addysg a chwnsela i deuluoedd mewn perygl."}, {"text_idx": "#000033", "text": "\"Er bod ein hartistiaid proffesiynol presennol yn brofiadol ac yn fedrus yn y maes hwn, rydym am ddatblygu'r hyfforddiant arbenigol ychwanegol hwn er mwyn i hwyluswyr creadigol newydd allu dysgu'r arfau mwyaf effeithiol ar gyfer y fasnach."}, {"text_idx": "#000034", "text": "\"Mae ymyriadau'r celfyddydau mewn iechyd yn rhoi cefnogaeth gadarnhaol i'n cleifion, yn aml yn cael eu disgrifio fel ' achubiaeth ' a ' hanfodol ' i gleifion a allai fel arall ddod yn unig, yn ynysig neu'n isel eu hysbryd."}, {"text_idx": "#000035", "text": "\"Mae modelau presgripsiynau cymdeithasol/y celfyddydau ar bresgripsiwn yn dod yn fwyfwy poblogaidd ac er mwyn cyflawni'r safonau uchaf posibl, mae'n hanfodol ein bod yn edrych i ddyfodol o gynnig hyfforddiant safonol ac effeithiol o safon i artistiaid sy'n dymuno gweithio o fewn iechyd a lles.\""}, {"text_idx": "#000037", "text": "Darlithydd Prifysgol yn tynnu sylw at effaith trawma plentyndod yn nhrafodaeth panel Ty\u0302'r Arglwyddi"}]